2015. aastal esindasid programmi taotlejad viit liikmesriiki: Itaaliat, Prantsusmaad, Hispaaniat, Saksamaad ja Horvaatiat. See peegeldab asjaolu, et euro võltsimisest kõige enam mõjutatud riigid kasutavad Periklese vahendeid sagedamini kui teised. Nõukogu määruse (EL) 2015/768 hilise vastuvõtmise tõttu laekus vaid üks toetustaotlus mitteosalevalt liikmesriigilt – Horvaatialt.

Programm „Perikles 2020“ on vahetus-, abi- ja koolitusprogramm euro kaitsmiseks võltsimise eest. See asendab 2001. aastal loodud programmi Perikles, mis kestis ajavahemikul 2002–2013. Programm loodi Euroopa Parlamendi ja nõukogu 11. märtsi 2014. aasta määrusega (EL) nr 331/2014. Nõukogu 11. mai 2015. aasta määrusega (EL) 2015/768 laiendati nimetatud määruse kohaldamisala euroalasse mittekuuluvatele riikidele. Määrusega (EL) nr 331/2014 kehtestati, et programm kestab kuni 31. detsembrini 2020. Määruse artikli 13 lõikes 3 on sätestatud nõue, et komisjon teavitab igal aastal Euroopa Parlamenti ja nõukogu programmi tulemustest. Käesoleva teise aastaaruandega täidetakse mainitud nõuet 2015. aasta kohta.

Joonised III ja IV: Osalejate päritolu ja ametialane taust (2015. aastal võetud meetmed, vt I lisa)

Hinnanguliselt osaleb 618 eksperti nendes programmi Perikles meetmetes, mille kulukohustused võeti 2015. aastal.

Osalejaid on 59 riigist. Enamik koolitatavatest (65 %) on pärit Euroopast: 41 % liikmesriikidest, 24 % ELi välistest Euroopa riikidest (moodustades seega suuruselt teise rühma); 14 % koolitatavatest on pärit Ladina-Ameerika riikidest (peamiselt Colombiast ja Peruu) ning 7 % Lähis-Idast ja Põhja-Aafrikast. Erilist märkimist väärib Aasiast pärit osalejate (kõik Hiinast) lisandumine, kes moodustavad osalejatest 4 %.

Ametialase tausta poolest moodustasid politseitöötajad 53 % osalejate koguarvust. Selle silmatorkava esindatuse põhjuseks on asjaolu, et politseiasutused on euro võltsimise vastase võitluse eesliinil ning politseitöötajate hulgas on nii uurijad kui ka tehnilisi eksperte. Sellegipoolest tuleks juhtida tähelepanu osalejate (47 %) kategooriate mitmekesistumistrendile. Arvukalt olid esindatud keskpangad (19 %), kasvas kohtutöötajate (10 %) ja tollitöötajate (4 %) osalus.

Selle tulemusena saavutati Periklese rakendamisel programmi rahvusvaheline ja valdkondadevaheline mõõde, mis on ette nähtud määrusega (EL) nr 331/2014.





3. Ülevaade 2015. aastal kulukohustustega hõlmatud meetmetest: peamised sündmused

Programmi „Perikles 2020“ rakendamine 2015. aastal näitab jätkuvat positiivset suundumust selle poole, et osalejate ametialane taust on üha mitmekesisem. Eriti väärib märkimist kohtutöötajate, samuti tollitöötajate kasvav osalus viies meetmes.

Programm on 2015. aastal suutnud jätkata ja veelgi tugevdada tihedat piirkondlikku ja rahvusvahelist koostööd ning mitmed tegevused toimuvad Ladina-Ameerikas, Vahemere piirkonnas ja Balkani riikide piirkonnas. Kolmes meetmes osalevad Hiina esindajad. Lisaks sellele näitavad Periklese 2015. aasta kulukohustused programmile toetustaotlusi esitavate liikmesriikide pädevate ametiasutuste mitmekesistumist; esmakordselt taotles Periklese toetust Berliini liidumaa kriminaalpolitsei ülem.

Mitme programmi „Perikles 2020“ 2015. aasta eelarvest rahastatava meetmega püüti tugevdada ühelt poolt liikmeriikide ja liidu institutsioonide ning teiselt poolt Hiina riiklike pädevate ametiasutuste vahelist võltsimise vastase võitluse alast valdkondadevahelist koostööd ning tehnilise oskusteabe ja parimate tavade vahetamist. 2016. aasta jaanuaris toimus Pariisis Periklese rahastatud konverents „Hiina ja Euroopa koostöö võitluses euro võltsimise vastu“. Itaalia riiklik keskasutus kaasas Hiina esindajad osalejatena oma Periklese kaudu rahastatavatesse meetmetesse. Peale selle korraldatakse Brüsselis Hiina avaliku julgeoleku ministeeriumi osalusel Periklese ELi ja Hiina vääringute kaitse teemaline seminar. Selle eesmärk on muuta struktuursemaks strateegiline operatiivkoostöö liikmesriikide, liidu institutsioonide ja Hiina riiklike pädevate asutuste vahel võltsimise vastase võitluse valdkonnas.

Komisjon jätkab konverentside „Euro South East“ sarja 12. konverentsiga, mis toimub 2016. aasta oktoobris Horvaatias Zagrebis. Need konverentsid on olnud tähtsad riiklike pädevate ametiasutuste koostöö tugevdajad Kagu-Euroopas, kus asub mitu probleemset võltseurode transiidi ja valmistamise piirkonda.

Komisjon levitab pidevalt programmi poolt toetatavate meetmete tulemusi euro võltsingute tuvastamise eksperdirühma liikmete hulgas. 2015. aastal toimus kolm euro võltsingute tuvastamise eksperdirühma kohtumist.

Programm on heas kooskõlas teiste asjakohaste ELi tasandi programmide ja meetmetega ning täiendab neid, kuna selles keskendutakse üksnes organiseeritud kuritegevuse eriliigi ehk euro võltsimise tõkestamisele ja selle vastu võitlemisele. Seepärast täiendab see ka OLAFi programmi Herakles III ja on sellega kooskõlas. Programmiga kaitstakse liidu finantshuve ja see täiendab suurel määral muu hulgas siseasjade peadirektoraadi Sisejulgeolekufondi (politseikoostöö), mis hõlmab kuritegevuse tõkestamise ja selle vastu võitlemist üldiselt.

4. 2014. aasta programmi „Perikles 2020“ ja Periklese programmi raames võetud kulukohustustega hõlmatud meetmete rakendamine 2015. aastal

2015. aastal rakendati 10 Periklese meedet, mis hõlmati kulukohustustega 2014. aasta programmi „Perikles 2020“ või Periklese programmi eelarve raames. Neist viie projekti algatajaks olid liikmesriikide (Läti, Itaalia ja Prantsusmaa) pädevad riiklikud ametiasutused ja viis algatas projekti komisjon. Projektide hulgas oli kaks seminari, kaks uuringut, kaks tehnilist koolitust, kolm töötajate vahetust ja euro võltsimise vastase käsiraamatu ajakohastamine. Erilise tähelepanu all olid Kagu-Euroopa ja Vahemere piirkonnad.

5. Järeldused ja edasised sammud

Programm „Perikles 2020” on endiselt oluline ja tõhus võltsimisvastase võitluse vahend. Seda järeldust toetab komisjoni hinnang, et võrreldes eelmise aastaga viidi programmi „Perikles 2020“ raames läbi rohkem ühiselt rahastatud meetmeid. Programmi raames toetatakse uuringuid, hoitakse ülal ja arendatakse koostööd ning vahetatakse parimaid tavasid kõigi nende vahel, kes osalevad euro võltsimise vastases võitluses. Programmi rakendamise tulemustele ja euro võltsingute tuvastamise eksperdirühma uute ohtude pidevale analüüsile tuginedes on 2016. aasta prioriteedid järgmised: